# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 16

## கௌதம் சம்பத் (சனவரி 5, 2019 - சனவரி 12, 2019) (வாக்கு: 12|0|1)

### கேள்விகளும் கருத்துகளும்

கேள்விகளையும் கருத்துகளையும் இங்கு இடலாம்.  
1. பயனர்:Gowtham barani - இந்தக் கணக்கு உங்களுக்குத் தொடர்புடையதா?
1. தங்கள் அரசியல் நிலைப்பாட்டை வெளிப்படையாக பயனர் பக்கத்தில் தெரிவித்தமைக்கு நன்றி. அன்புமணி ராமதாஸ், ச. இராமதாசு, 1987 இடஒதுக்கீடு போராட்டம் ஆகிய கட்டுரைகளை விக்கிப்பீடியா கொள்கைகளுக்கு உட்பட்டு எப்படி மேம்படுத்தலாம் என்று கருதுகிறீர்கள்? அரசியல் தொடர்புடைய கட்டுரைகளில் ஏற்படும் பிணக்குகளை எப்படி அணுகுவீர்கள்?  
1. Gowtham barani என்பது என்னுடைய பயனர் கணக்கு தான், முதலில் நான் தமிழ் விக்கிப்பீடியாவில் எப்படி வந்தேன் என தெரிந்துக் கொள்ளுங்கள். நான் Gowtham barani என்னும் பயனர் கணக்கை உருவாக்கி (அப்போது தான் விக்கிப்பீடியாவில் நான் முதல், முதலில் தொகுக்கிறேன்) அன்புமணி ராமதாஸ் பக்கத்தை மேம்படுத்துவதற்கான நோக்கத்தில் மட்டுமே தமிழ் விக்கிப்பீடியாவில் இணைந்தேன். நானும் அந்தக் கட்டுரையில் பல உள்ளடக்கங்களைச் சேர்த்தேன், அப்போது தான் kanags அந்தப் பக்கத்தில் நான் எழுதிய உள்ளடக்கத்தை சிலவற்றை நீக்கினார், நான் அவரிடம் அவருடைய பேச்சுப் பக்கத்தில் கேள்வி எழுப்பினேன், நான் எழுதிய உள்ளடக்கத்தை ஏன் நீக்குனீர்கள் என்று?? அதற்கு அவர் சான்றில்லை அதனால் நீக்கம் செய்தேன் என்றார். பிறகு நான் மீண்டும் நீக்கப்பட்ட உள்ளடக்கங்களை அதன் வரலாற்று பக்கத்தில் சென்று நகல் எடுத்து மீண்டும் கட்டுரையில் இணைத்தேன், அதில் சிலவற்றிற்கு சான்றுகளை இணைத்தேன். ஆனால் மீண்டும் Kanags அவர்கள் நீக்கம் செய்து விட்டார். மீண்டும் பேச்சுப்பக்கத்தில் கேள்வி எழுப்பினேன், அதற்கு Kanags நீங்கள் இணைத்த சான்று வரிக்கு, வரி அவரை புகழ்வது போலவும் மற்றும் நடுநிலை நோக்கில் இல்லாததாலும் நீக்கம் செய்தேன் என்றார். நான் மீண்டும் அந்த வரிகளை கட்டுரைகளில் இணைத்தேன். அப்போது Kanags என்னை தடை செய்தார் (அப்போது தான் ஒரு பயனரை தடை செய்ய முடியும் என்பதை அறிந்தேன்). பின்பு அந்த பக்கத்தை Antano காப்பிட்டார். அப்போது Kanags மீது எனக்கு வெறுப்பு வந்தது. பின்பு புதியதாக ஒரு கணக்கை உருவாக்கலாம் என எண்ணி புதியதாக ஒரு பயனர் கணக்கை உருவாக்கலாம் என முயற்சி செய்தேன், ஆனால் என்னால் கணக்கை உருவாக்க முடியவில்லை. பின்பு சில நாட்களுக்கு பிறகு Gowtham Sampath கணக்கை உருவாக்கினேன், இதை நான் உருவாக்கியதற்கு காரணம் Kanags ஆல் நீக்கப்பட்ட உள்ளடக்கத்தை எப்படியாவது கட்டுரையில் இணைத்து விட வேண்டும் என்பதற்காக, சில காலம் விக்கியில் பயணித்தேன். ஒவ்வொரு கட்டுரையாக படித்து வந்தேன் மற்றும் அதில் உள்ள எழுத்து பிழைகளை திருத்தம் செய்தேன், அப்போது ஒரு பயனர் அதற்கு நன்றியைத் தெரிவித்தார். அது எனக்கு பிடித்திருந்தது, அன்று முதல் விக்கியில் பயணிக்க ஆர்வமாக இருந்தது, அந்த காலகட்டத்தில் தான் Kanags மற்றும் Antano செய்யும் துப்புரவு பணிகளை தினமும் கவனித்து வந்தேன், ஒரு கட்டுரையானது நடுநிலையோடு எப்படி இருக்க வேண்டும் என்பதை இவர்களிடமிருந்து தான் கற்றுக் கொண்டேன். நான் புதுப்பயனராக இருக்கும் போது அன்புமணி பக்கத்தில் உள்ள உள்ளடக்கங்களை Kanags நீக்கும் போது எனக்கு அவர் செய்தது தவறாகத் தெரிந்தது, ஆனால் இப்போது தான் தெரிகிறது தவறு என்னிடம் தான் உள்ளது என்று, இது நாள் வரை நான் அந்த முயற்சியும் எடுத்ததில்லை, நான் அதன் பின்பு அன்புமணி இராமதாஸ் பக்கத்தில் சில உள்ளடக்கங்களைச் சேர்த்து, அதற்கான சான்றையும் இணைத்தேன், அப்போது Kanags என்னுடைய உள்ளடக்கங்களில் சில திருத்தங்களைச் செய்தார். அப்போது தான் புரிந்துக் கொண்டேன் விக்கிப்பீடியாவின் கொள்கைகளையும், நடுநிலைநோக்குகளையும் அன்று முதல் இன்று வரை நான் அதை கடைப்பிடித்து வருகிறேன். நான் ஒரு கட்டுரையில் உள்ளடக்கத்தை சேர்க்கிறேன் என்றால் அதற்கு கண்டிப்பாக சான்றுகள் இருக்கும், முக்கியமாக நடுநிலையோடு இருக்கும். நன்றி --கௌதம் 💓 சம்பத் (பேச்சு) 16:24, 5 சனவரி 2019 (UTC)  
- நீங்கள் மேலே எழுதியிருந்ததைப் படித்து மகிழ்ந்தேன். இப்படியான அணுகுமுறையே தமிழ்விக்கிப்பீடியாவை வளர்க்கும் என்று கருதுகின்றேன். இப்பொழுது நீங்கள் இரவி அவர்களுக்கு மறுமொழியாக எழுதியதிலும் எதிர்மறையான கருத்துகளே என்னிடம் எழுகின்றன. ஆனால் நீங்கள் நல்ல முறையில் பணியாற்ற முடியும் என்று கருதி, மேலும் நீங்கள் நல்ல நடுநிலையான, தமிழ் விக்கிப்பீடியாவின் நல்வளர்ச்சிக்கான வழிகளில் பங்காற்றுவீர்கள் என்னும் நம்பிக்கையில் உங்களுக்கு ஆதரவு வாக்கு அளிக்கின்றேன். --செல்வா (பேச்சு) 18:52, 8 சனவரி 2019 (UTC)  
உங்களின் மறுமொழியில் //இந்த நிர்வாக அணுக்கத்திற்காக நான் ஒன்னும் விக்கியில் பயணிக்கவில்லை, எனக்கு பிடித்த காரணத்தினால் தான் நான் விக்கியில் பயணிக்கிறேன். உங்களுடைய இந்த வாக்கினால் என்னுடைய ஊக்கம் என்றும் குறையாது என்று தெரிவித்துக் கொள்கிறேன். நன்றி //
நீங்கள் இட்ட கருத்துகளில் முதல் வரியாகிய "*இந்த நிர்வாக அணுக்கத்திற்காக நான் ஒன்னும் விக்கியில் பயணிக்கவில்லை*" என்பதை எழுதாமல் விட்டிருந்தால் எப்படி இருக்கும் என்று எண்ணிப்பாருங்கள். நீங்கள் வெளிப்படுத்தும் உணர்ச்சியும் அதன் கோணமும் முக்கியம் என்று நான் கருதுகின்றேன். இவை தானே மாறும் என்று நினைக்கின்றேன். --செல்வா (பேச்சு) 18:58, 8 சனவரி 2019 (UTC)  
: மிக்க நன்றி அண்ணா --கௌதம் 💓 சம்பத் (பேச்சு) 19:53, 8 சனவரி 2019 (UTC)